Pare greu de crezut, dar in tara trenurilor de pe care curg tablele si a intarzierilor cu orele, se construiesc garnituri dupa ultima tehnologie, rapide si confortabile.

La Craiova este in lucru cel mai performant tren fabricat probabil vreodata in Romania.

Daca aveti si voi proiecte in domeniul stiintei si tehnologiei, participati la concursul Smart Nation, unde cele mai bune inventii vor fi premiate.

Trenul se numeste Hyperion si atinge 160 de kilometri pe ora. Asta inseamna un drum Bucuresti Constanta in mai putin de doua ore. Sau Bucuresti-Brasov in aproape o ora. Suna S.F., dar nu pentru inginerii care l-au construit. Trenul trece zilele acestea prin ultimele probe inainte de lansarea din ianuarie. E atat de usor de condus, incat si un copil ar putea sta in cabina.

Trenul respecta cele mai noi tendinte din lumea tehnologiei, asa ca nu putea sa ramana cu traditionalele oglinzi retrovizoare. Are doua camere care transmit imagini in timp real mecanicului de locomotiva.

Garnitura este formata din doua vagoane motoare si doua purtatoare, iar capacitatea acestora este de aproximativ 180 de locuri. Interiorul pare din viitor, este aerisit si nu exista spatii inchise care sa dea senzatii de claustrofobie. Insa va ajunge repede istorie daca pasagerii nu vor avea grija de el.

La fiecare pas sunt senzori care monitorizeaza aerul din vagoane: cantitatea de dioxid de carbon emanata de pasageri, temparatura optima si umiditatea. Toate sunt masurate si controlate.

Cristi Prundeanu, responsabil calitate: "Nu se fumeaza in acest tren. Nu avem un spatiu dedicat."

Si nu ar fi un mijloc de transport modern daca nu ar avea si internet si prize, ca sa incarci tablete, laptopuri si telefoane.

Cristi Prundeanu, responsabil calitate: "Trenul este prevazut cu Wi-Fi gratuit."

Sebastian Ghita, project manager: "Investitia totala se ridica in jur de 5 milioane de euro".

Si ca trenul sa nu ajunga pe mana grafferilor, e deja vopsit in multe culori, din fabrica.

